যদি প্রধানমন্ত্রী নরেন্দ্র মোদীর দিকে কোনও আঙুল বা হাত তোলা হয়, তাহলে সেই আঙুল বা হাত কেটে ফেলা উচিত। এমনই হুমকি দিলেন বিহারের বিজেপি সভাপতি নিত্যানন্দ রাই। 
তিনি বিহার থেকে নির্বাচিত বিজেপি সাংসদও বটে। বিহারের উপ-মুখ্যমন্ত্রী সুশীল কুমার মোদীর উপস্থিতিতে একটি অনুষ্ঠানে এই হুমকি দেন নিত্যানন্দ।
তিনি বলেন, ‘‘আপনাদের নিজেদের সন্তান দরিদ্র পরিবার থেকে উঠে এসে প্রধানমন্ত্রী হয়েছেন। মতান্তর যাই থাকুক, দেশের সবার এই ব্যাপারটাকে গুরুত্ব দেওয়া উচিত।’’

BJP Bihar Chief Nityanand Rai said that Fingers, hands raised at PM Modi will be broken or chopped off. Bihar Deputy CM Sushil Modi was also present on the stage. #BJPGoondaRaj pic.twitter.com/PiJGd1yLZR
— Invincible (@i_me_my5elf) November 21, 2017

এর পরেই তিনি যোগ করেন, ‘‘যদি কোনও হাত বা আঙুল ওঁর (মোদী) দিকে তোলা হয়, আমাদের সকলের এক হয়ে সেটা ভেঙে দেওয়া উচিত। দরকার হলে কেটে দেওয়া উচিত।’’
বৈশ্য ও কানু সমাজের একটি অনুষ্ঠানে বক্তব্য রাখার সময় নিত্যানন্দ এই হুমকি দিয়েছেন বলেই খবরে প্রকাশে।
তবে নিত্যানন্দের এই বক্তব্যের পর সমালোচনার ঝড় উঠতেই তিনি চাপে পড়ে দুঃখপ্রকাশ করেন। সংবাদসংস্থাকে তিনি বলেন, ‘‘আঙুল ভেঙে দেওয়া বা হাত কেটে নেওয়ার কথাটি প্রবাদ হিসেবে ব্যবহার করেছিলাম। আমি দুঃখপ্রকাশ করছি এবং এই বক্তব্য প্রত্যাহার করছি।’’ 

कल एक कार्यक्रम में मेरे द्वारा दिये एक बयान के भाव को गलत अर्थों में लिया गया। उस कार्यक्रम में मैंने जो भी बोला वह महज मुहावरे के रूप में प्रयोग किया था। फिर भी यदि उस बयान से किसी की भावना आहत हुई है तो मै इसके लिए खेद प्रकट करता हूँ।
— Nityanand Rai (@nityanandraibjp) November 21, 2017